2

AIŠKINAMASIS RAŠTAS
DĖL SAVIVALDYBĖS TARYBOS 2026 M. VASARIO 26 D. SPRENDIMO NR. 1-31 „DĖL PANEVĖŽIO MIESTO SAVIVALDYBĖS 2026–2028 METŲ STRATEGINIO VEIKLOS PLANO, SOCIALINĖS IR EKONOMINĖS PLĖTROS PROGRAMŲ PATVIRTINIMO“ PAKEITIMO

2026 m. spalio 12 d.
Panevėžys

1. Sprendimo projekto tikslai ir uždaviniai: 
           Panevėžio miesto savivaldybės taryba 2026 m. vasario 26 dienos sprendimu Nr.1-31 patvirtino Panevėžio miesto savivaldybės socialinės ir ekonominės plėtros programas.  Priėmus sprendimą bus patikslinti 2026 – 2028  m. programų asignavimai. 

2. Siūlomos teisinio reguliavimo nuostatos, laukiami rezultatai: 

Remiantis Lietuvos Respublikos vietos savivaldos įstatymo 15 straipsnio 2 dalies 32 punktu išimtinė savivaldybės tarybos kompetencija  „Savivaldybės strateginių plėtros ir veiklos planų, savivaldybės atskirų ūkio šakų (sektorių) plėtros programų tvirtinimas, ataskaitų dėl jų įgyvendinimo išklausymas ir sprendimų dėl jų priėmimas“, 16 straipsnio 1 dalimi „Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Savivaldybės taryba svarstomais klausimais priima sprendimus ir kontroliuoja, kaip jie įgyvendinami“ ir 60 straipsnio 3 dalimi „Savivaldybės strateginiame veiklos plane, kuris rengiamas 3 metų laikotarpiui (kiekvienais metais jį tikslinant), detalizuojama, kaip įgyvendinami savivaldybės strateginio plėtros plano ir savivaldybės atskirų ūkio šakų (sektorių) plėtros programų tikslai ir uždaviniai“.
Remiantis Lietuvos Respublikos strateginio valdymo įstatymo 24 straipsnio 2 dalimi – „Strateginius veiklos planus tvirtina valstybės biudžeto asignavimų valdytojai ir savivaldybių tarybos“.
	Savivaldybių strateginių veiklos planų rengimo, tvirtinimo procedūros reglamentuotos Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“ patvirtinta metodika. 
	Keičiami asignavimai šiose programose: 
[bookmark: _Hlk231547911][bookmark: _Hlk216082475][bookmark: _Hlk242444685]Investicijų projektų programa (02) –Perskirstomos Likučio lėšos (L), bendra Likučio suma – 6709,2 tūkst. Eur nesikeičia. Taip pat perskirstomos Europos sąjungos lėšos (ES), kurios sudarys – 18226,3 tūkst. Eur, kurių bendra suma nesikeičia. Lėšos perskirstomos tarp projektų būtinoms veikloms vykdyti. Į (02) programą priemonei vykdyti  „Įgyvendinti projektą „Klaipėdos g. – Nemuno g. rekonstravimas, užtikrinant eismo saugumą ir pašalinant juodąją dėmę“ iš (10) programos perkeliamos Valstybės lėšos vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti (KPP) 300,0 tūkst. Eur.  Didinamos (SBES) lėšos 460,5 tūkst. Eur, kurios yra gautos grąžinus biudžeto lėšas užbaigus projektą „Panevėžio  daugiafunkcinio  sporto ir sveikatingumo centro „Aukštaitija“  rekonstravimas A. Jakšto g. 1, Panevėžio mieste“  rangos darbams ir kitoms veikloms apmokėti (žr. Exel  3 lentelė).
[bookmark: _Hlk239346839][bookmark: _Hlk239405074]Savivaldybės turto valdymo programa (06) –  Lėšos iš pajamų už prekes ir paslaugas (SP) sudarys – 1230,0 tūkst. Eur. Jos didėja 85,0 tūkst. Eur dėl Panevėžio nekilnojamojo turto valdymo centro  didinamų lėšų iš pajamų už prekes ir paslaugas.
[bookmark: _Hlk216083080][bookmark: _Hlk225148047][bookmark: _Hlk213665579]Miesto infrastruktūros objektų plėtros, modernizavimo  ir priežiūros programa (10) – Savivaldybės biudžeto lėšos (SB) sudarys 13881,9 tūkst. Eur. (SB) lėšos iš viso mažinamos 7,4 tūkst. Eur priemonėje 03.02.01. „Gedimų, įvykusių Savivaldybei priklausančiuose statiniuose, likvidavimas, statinių nugriovimas“. LR Ekonomikos ir inovacijų ministrui skyrus lėšų projektui „Panevėžio miesto Lėkiškio gatvės dalies rekonstravimo ir paviršinių nuotėkų statybos darbai didinant teritorijos patrauklumą ir skatinant darbo vietų kūrimą“,  atsilaisvino 300,0 tūkst. Eur Valstybės lėšų vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti (KPP), kurios perkeliamos į 2 programą. Likusios (KPP) lėšos perskirstomos pagal poreikį.
Kultūros ir meno programa (11) – Lėšos iš pajamų už prekes ir paslaugas (SP) sudarys – 882,1 tūkst. Eur. Jos didėja 53,0 tūkst. Eur dėl šių įstaigų didinamų lėšų: Elenos Mezginaitės biblioteka, Dailės galerija, Lėlių vežimo teatras, Panevėžio kultūros centras. Savivaldybės biudžeto lėšos (SB) sudarys – 10655,8 tūkst. Eur. Sutaupius 20,0 tūkst. Eur priemonėse 01.01.03. „Tradicinių ir unikalių (inovatyvių) kultūros projektų rėmimas“ ir 01.03.02. „Kultūros sektoriaus tarptautiškumą stiprinančių veiklų skatinimas ir plėtra“, lėšos perkeliamos Panevėžio muzikiniam teatrui naujų muzikos instrumentų įsigijimui.  
[bookmark: _Hlk205451280][bookmark: _Hlk231370988][bookmark: _Hlk229146103][bookmark: _Hlk231551748][bookmark: _Hlk242449306]Švietimo ir ugdymo programa (13) – Savivaldybės biudžeto lėšos (SB) sudarys – 36399,6 tūkst. Eur. (SB) lėšos didinamos 3,7 tūkst. Eur, perskirstant pagal poreikį tarp įvairių švietimo įstaigų, skiriant avariniams darbams, gedimų likvidavimui. Lėšos iš pajamų už prekes ir paslaugas (SP) sudarys – 3109,4 tūkst. Eur. (SP) mažinamos 107,9 tūkst. Eur. Valstybės lėšos ugdymo reikmėms finansuoti (ML) sudarys 57923,7 tūkst. Eur. (ML) mažinamos 216,3 tūkst. Eur. Valstybės  lėšos kitoms dotacijoms (VB) sudarys 3881,5 tūkst. Eur. (VB) didinamos 235,9 tūkst. Eur.
[bookmark: _Hlk239409346][bookmark: _Hlk242449405]Socialinės paramos įgyvendinimo programa (15)  –  Savivaldybės biudžeto lėšos (SB) sudarys – 20728,5 tūkst. Eur. (SB) lėšos didinamos 3,7 tūkst. Eur priemonėje: 01.01.03 „Paslaugų teikimas Panevėžio specialiojoje mokykloje-daugiafunkciame centre“  avariniams darbams likviduoti. Valstybės lėšos kitoms dotacijoms (VB) sudarys 1518,9 tūkst. Eur. (VB) didinama 10,5 tūkst. Eur (socialinėms paslaugoms finansuoti). Lėšos iš pajamų už prekes ir paslaugas (SP) sudarys – 301,6 tūkst. Eur. (SP) mažinamos 18,9 tūkst. Eur. Valstybės lėšos ugdymo reikmėms finansuoti (ML) sudarys – 355,5 tūkst. Eur. (SP) mažinamos 18,9 tūkst. Eur. Valstybės biudžeto lėšos, kurios neapskaitytos biudžete (VBN) sudarys – 37802,6 tūkst. Eur. (VBN) didėja 624,6 tūkst. Eur.

	Pakeitimai  programose (priemonės, lėšos, šaltiniai) yra pažymėti raudona spalva Exel 2 ir 3 prieduose.
      3. Lėšų poreikis ir šaltiniai: 
	Skaičiavimai, finansavimo šaltiniai pateikti 2 ir 3 lentelėse.

     4. Sprendimui priimti reikalingi pagrindimai, skaičiavimai ar paaiškinimai: 

             Gavus papildomai lėšų iš Valstybė biudžeto, perskirstant Savivaldybės biudžeto ir Likučio lėšas, reikia pakoreguoti Panevėžio miesto savivaldybės  2026 – 2028 metų socialinės ir ekonominės plėtros programas. 

5. Kieno iniciatyva parengtas sprendimo projektas: 

          Sprendimo projektas rengiamas Savivaldybės administracijos iniciatyva, projektą parengė ir koordinavo Savivaldybės administracijos Strateginio planavimo ir finansų skyrius.  

PRIDEDAMA. 
	Panevėžio miesto savivaldybės 2026 – 2028 metų socialinės ir ekonominės plėtros programos.

